**GENOPSLAG**

**Matematik- og tysklærer søges snarest muligt**

Har du linjefag i matematik og tysk og har du stærke relationskompetencer, så har vi jobbet til dig, hvis du:

* Vil være med til i samarbejde med de andre lærere at udvikle både skole, elever og hinanden
* Lægger vægt på tydelighed og forudsigelighed i din klasserumsledelse og vægter kommunikation og relation i arbejdet med børns læring og trivsel
* Arbejder bedst sammen med andre og gerne vil indgå i et stærkt og forpligtende teamsamarbejde
* Har gode IT-kompetencer

Som en væsentlig del af al undervisning på Gludsted Friskole gælder, at vi har fokus på:

* Den IT-didaktiske vinkel. Det kan vi, fordi vi har pc´ere til rådighed til alle børn. Desuden er der smartboards i alle klasser.
* Bevægelse, som en naturlig del af undervisningen. En lektion varer 45 minutter og vores udenomsarealer indbyder til udeskole.

Det er vigtigt, at du har et humanistisk grundsyn, hvilket betyder, at du har et anerkendende og relationsstærkt syn på børns muligheder.

Gludsted Friskole har ca.100 elever i 0.-9. klasse. Vi underviser gennemsnitligt 20-25 elever, fordelt over to årgange, da vi arbejder med sammenlæste klasser, og har i mange år haft fleksibel planlægning. I det hele taget er vi optaget af den faglige og dannelses-mæssige udvikling af elever. Vi har fokus på arbejdet med elevens sociale, personlige og faglige udvikling, brugen af IT (ikke nødvendigvis så meget i 0.klasse) og ikke mindst bevægelse i undervisningen. Derudover tror vi på anerkendende pædagogik, som er et gennemgående fokuspunkt gennem hele institutionen (børnehave, skole, SFO). Du vil blive hjulpet godt på vej af engagerede kolleger.

Løn og ansættelsesvilkår efter gældende overenskomst.
Tiltrædelse: snarest muligt.

**Ansøgningsfrist:** Da vi ønsker at besætte stillingen snarest muligt, afholder vi løbende samtaler. Ansøgning med relevante bilag sendes til post@gludstedfriskole.dk.

Yderligere oplysninger om stillingen kan indhentes hos Kim Lerche, skoleleder, 41273755, lerche@gludstedfriskole.dk eller Lone Nørgaard, viceskoleleder, 28519430, lone@gludstedfriskole.dk